סמית' אנד וסון מודל 1

'אקדח סמית' אנד וסון מודל 1 (Smith & Wesson Model 1) היה האקדח הראשון של חברת סמית' אנד וסון, הוצג לראשונה בשנת 1857 ל-1882. זה היה האקדח הראשון שהשתמש בתחמושת רימפייר במקום אבק שרפה שהוכנס בנפרד לקנה ולאחריו כדור מוסקט.

מודל 1 הוא אקדח תופי קטן ממדים וקל משקל, עם קנה באורך של כ-3.25 אינץ’ בקליבר 0.22 אינץ' וכדורים מסוג 0.22 קצר מלאים באבק שריפה שחור. האקדח היה בעל תוף עם שבעה כדורים, והיה קל לנשיאה ולהסתרה, תכונות אלו הביאו לפופולריות מיידית והאקדח שימש בדרך כלל לצורכי הגנה עצמית בשוק האזרחי.

היסטוריה
במקביל לתפוגת הפטנט של סמואל קולט על אקדח התופי בשנת 1856, חברו שני יזמים הוראס סמית' ודניאל וסון פיתחו אב טיפוס של אקדח תופי המשתמש בכדורים אחודים בהם התרמיל עשוי מתכת ויוצר כיחידה אחת עם הקליע. על מנת להשלים את הפיתוח הם יצרו קשר עם עובד לשעבר של חברת קולט בשם רולין וויט שרשם פטנט על צילינדר שהקדחים היו חרוטים לכל אורכו, רכיב הדרוש להמצאה חדשה זו, שני השותפים פנו לווייט כדי לייצר שילוב חדש של אקדח ותחמושת. במקום להפוך את ווייט לשותף בחברה שלהם, סמית' ווסון שילמו לו תמלוגים של $0.25 על כל אקדח "דגם 1" שהם יצרו.

אקדח הסמית' אנד וסון מודל 1 היה מבוקש עם פרוץ מלחמת האזרחים האמריקנית, כאשר חיילים מכל הדרגות משני הצדדים של הסכסוך ביצעו רכישות פרטיות של האקדח להגנה עצמית, עד כדי כך שההזמנות עבור האקדח דגם 1 עלו על יכולת הייצור של המפעל. סמית' אנד וסון נאלצו להתרחב למתקן חדש והחלו להתנסות ב-1860 בעיצוב תחמושת חדשה יעילה יותר. הפופולריות הזו הובילה למספר רב של חיקויים והפרות פטנטים על ידי יצרני נשק אחרים. במקרים מסוימים, סמית' אנד ווסון קנו בחזרה את האקדחים מיצרנים אחרים ומכרו אותם חזרה עם סימונים חדשים. אקדחים אלה מסומנים "APRIL 3 1855" כתאריך פטנט.
שימוש
בספרו תנאים קשים  מספר מארק טוויין על השימוש באקדח :

האקדח על שלל הגרסאות השונות שלו היו פופולריים מכיוון שהם היו קטנים. ונועדו מתחילה לשימוש על ידי הבעלים של חנויות, תושבים של ערים שרצו לשאת נשק קטן כדי להגן על עצמם בערי התקופה.

שתי הגרסאות הראשונות של הדגם 1 היו מאוד דומות. היו להם קתות מרובעות, מסגרת פליז, צילינדר לא מחורר ומנגנון טעינה על ידי "שבירת המסגרת" המשמעות היא שכדי לטעון או לפרוק, היה המשתמש צריך ללחוץ על תופסן בתחתית המסגרת מול הצילינדר ולסובב את הקנה 180 מעלות כלפי מעלה. לאחר מכן, היה צורך להסיר את הצילינדר על מנת לטעון בו את הכדורים או לפרוק אותו. זה התהליך מייגע ואיטי ביחס לאקדחי תופי מאוחרים אבל זה עדיין היה מהיר יותר מאשר לעשות את אותו הדבר עם אקדח הדורש טעינת אבק שריפה דרך הקנה ולאחר מכן הכנסת הקליע או אקדח טעינת לוע עם ירייה אחת. מוט החליצה המחודד שרוכב מתחת לקנה, שימש לדחוף החוצה את התרמיל הריק והיה צורך להפעיל אותו 7 פעמים כדי לפנות את הצילינדר, תרמיל אחרי תרמיל.

דגמים 
ממוזער|אקדח סמית' אנב וסון מודל 1 דגם ראשון מאוסף מוזיאון בספרינגפילד
ממוזער|אקדח סמית' אנד וסון מודל 1 דגם 3 במצב "פתוח"
לאקדח סמית אנד וסון מודל 1 היו שלוש גרסאות עיקריות, כאשר כל דגם שלאחר מכן מיישם שינויים טכניים משמעותיים.
ממוזער|אקדח סמית' אנד ווסון מודל1 דגם 2

דגם ראשון

הדגם הראשון היה סדרת הייצור העיקרית הראשונה (והפחות נפוצה), עם כ-12,000 יחידות שיוצרו על פני תקופה של שלוש שנים. התכונות שמבדילות את הדגם הראשון על שלל הווריאציות שלו הן ידית האחיזה המתרחבת בעם פינות מרובעות, לוחית הצד הקטנה העגולה, הפרופיל העגול של המסגרת בין גב הצילינדר לידית אחיזה והמבנה של הפטיש. ישנן שש וריאציות ידועות לדגם הראשון שעיקרן שינויים במגן הרתיעה תפס הקנה - שני הסוגים הראשונים השתמשו בתפס קפיץ שטוח בעוד שסוגים מאוחרים מאוחרות יותר השתמשו בתפס שהוחזק על ידי נעילת ביונט.

דגם שני

הדגם השני של האקדח היה בעל מספר כמה הבדלים בולטים. לוחית הצד הייתה גדולה יותר מהדגם הראשון. פרופיל המסגרת שטוח יותר, ככל הנראה על מנת לפשט את הייצור והפטיש הוא מקשה אחת. ישנן מספר וריאציות של האקדחים מהדגם השני כוללים את צורת לוחית הצד, עיצוב קפיץ ההדק שהשתנה בין קפיץ שטוח, קפיץ בצורת V או קפיץ סליל. בסך הכל יוצרו כ-110,000 אקדחים מהדגם השני בין השנים 1860 עד 1868

דגם שלישי

הדגם השלישי היה שינוי מהותי לדגם 1, עם תוף מחורץ, קנה עגול וידית אחיזה מעוגלת בסגנון "ראש ציפור". הגימורים כללו ציפוי ניקל מלא, פלדה כחולה מלאה ושילוב של ניקל/כחול, והיו שני אורכי קנה שהציע המפעל. הגרסאות כוללות את עיצוב הרצועה העליונה ה"מרובעת" וה"משולשת" שהשתנה סביב המספר הסידורי 9,500. האקדחים מהדגם השלישי יוצרו מ-1868 עד 1882.

קישורים חיצוניים

 סקירה של האקדח באתר americanrifleman
 Smith & Wesson’s First Revolver: The Model 1
 Smith & Wesson Tip Up Revolvers

לקריאה נוספת
 Roy G. Jinks, Sandra C. Krein Smith & Wesson Arcadia Publishing, 2006 
 Jim Supica, Richard Nahas Standard Catalog of Smith & Wesson Krause Publications, 2001 

הערות שוליים

קטגוריה:אקדחי תופי
קטגוריה:אקדחים אמריקאיים